ไทยประกันชีวิตเปิดตัวหนังโฆษณาใหม่
ไทยประกันชีวิตเปิดตัวหนังโฆษณาเรื่องใหม่ &#8220;บุตรสุดรัก&#8221; นำเสนอกรมธรรม์ออมทรัพย์เพื่อการศึกษาบุตร ให้ผลประโยชน์สูงสุดตลอดสัญญาถึง 300% ไม่ต้องตรวจสุขภาพ&nbsp;
22 พ.ย. 2553

ไทยประกันชีวิตเปิดตัวหนังโฆษณาเรื่องใหม่ “บุตรสุดรัก” นำเสนอกรมธรรม์ออมทรัพย์เพื่อการศึกษาบุตร ให้ผลประโยชน์สูงสุดตลอดสัญญาถึง 300% ไม่ต้องตรวจสุขภาพ  
นายไชย ไชยวรรณ กรรมการผู้จัดการใหญ่ บริษัท ไทยประกันชีวิต  เปิดเผยว่า เพื่อเอื้อประโยชน์ต่อการขยายตลาดในช่วงไตรมาสสุดท้าย และเป็นเครื่องมือในการส่งเสริมการขายแก่บุคลากรฝ่ายขาย บริษัทฯ จึงได้เปิดตัวภาพยนตร์โฆษณาชุดใหม่ “บุตรสุดรัก” ซึ่งเป็นภาพยนตร์โฆษณาเกี่ยวกับผลิตภัณฑ์กรมธรรม์ออมทรัพย์เพื่อการศึกษาของบุตร โดยแพร่ภาพออกอากาศตั้งแต่วันที่ 19 พ.ย.เป็นต้นไป ทางสถานีโทรทัศน์ทุกช่อง
นอกจากนี้ภาพยนตร์โฆษณาชุดดังกล่าว ยังเป็นโฆษณาประเภท Direct Response ที่สื่อถึงผลประโยชน์ของกรมธรรม์ โดยเป็นกรมธรรม์ที่รับประกันตั้งแต่อายุ 15 วัน ถึง 10  ปี ระหว่างสัญญารับเงินคืน 25% ของจำนวนเงินเอาประกันภัย รวม 8 ครั้ง เมื่อบุตรอายุครบ 22 ปี รับเงินคืน 100% ของจำนวนเงินเอาประกันภัย รวมรับผลประโยชน์สูงสุด 300% ของจำนวนเงินเอาประกันภัย  และคุ้มครองกรณีผู้ชำระเบี้ยประกันทุพพลภาพถาวรสิ้นเชิง หรือเสียชีวิต กรมธรรม์ยังมีผลบังคับโดยปลอดการชำระเบี้ยประกัน  
“ภาพยนตร์โฆษณาชุดนี้ สะท้อนให้เห็นถึงความรักของพ่อแม่ที่มีต่อลูก ซึ่งผู้ที่เป็นพ่อแม่นอกจากห่วงสุขภาพของลูกแล้ว อีกสิ่งหนึ่งที่ห่วง คืออนาคต โดยเฉพาะอนาคตทางการศึกษาของลูก เป็นกรมธรรม์ที่ตอบสนองความต้องการด้านนี้ได้อย่างดี ขณะเดียวกันยังให้ความคุ้มครองผู้ชำระเบี้ย ไม่สร้างภาระแก่ลูกในอนาคต และเป็นกรมธรรม์ที่ไม่ยุ่งยาก ไม่ต้องตรวจสุขภาพ สามารถชำระเบี้ยประกันเป็นรายเดือนผ่านบัตรเครดิตได้” นายไชย กล่าว